《过天津访万中丞伯修四首 其四》
明代·胡应麟

玉帐梅花照叵罗，南楼吹笛夜如何。中丞节钺行三辅，大将楼船出九河。

赤日桑乾穷兕虎，青天蒲类息蛟鼍。燕然片碣题铭处，万丈穷崖绝顶磨。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。